**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΚΡΗΤΗΣ**

**Ρέθυμνο, 18/07/2018**

**Διεύθυνση :Οικονομικής Διαχείρισης Αριθ. πρωτ.: 10036**

**Τμήμα :Προμηθειών**

**Ταχ. Δ/νση :Παν/πολη Ρεθύμνου**

**Πληροφορίες :Κ. Καρνιαβούρα**

**Τηλέφωνο :2831077940**

**Fax :2831077960**

**Ε-mail : karniaboyra@admin.uoc.gr**

**NUTS : EL433**

**Ταχ. Κώδικας:74100 Ρέθυμνο**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**(Απόφαση Πρύτανη 9629/11-07-2018 ΑΔΑ: ΨΗΛΗ469Β7Γ-ΙΚΔ,**

**ΑΔΑΜ εγκρινόμενου** 18REQ003409741/11-07-2018 & ΑΔΑ: ΩΓΒΗ465ΧΙ8-6ΕΥ**)**

**CPVS**: 44112110-2-Μέρη υποστέγων

Παρακαλούμε εφόσον ενδιαφέρεστε να καταθέσετε προσφορά μέχρι και την **30/07/2018 και ώρα 11:00 π.μ.,** για την **προμήθεια υλικών και την εκτέλεση εργασιών με σκοπό την αντικατάσταση των πολυκαρβονικών φύλλων και τη συντήρηση του μεταλλικού στεγάστρου της εισόδου της Βιβλιοθήκης του Πανεπιστημίου Κρήτης στην Πανεπιστημιούπολη Ρεθύμνου, περιοχή Γάλλου. Τα αντικατασταθέντα θα είναι νέα συμπαγή εξηλασμένα ακρυλικά φύλλα (πλεξιγκλάς), υψηλής αντοχής, πάχους 10mm τουλάχιστον, και γαλακτώδους απόχρωσης.**

Η εγκρινόμενη προϋπολογιζόμενηδαπάνη ανέρχεται στο συνολικό ύψος των **14.601,00 €,** συμπεριλαμβανομένου του ΦΠΑ 24%, και βαρύνει τις πιστώσεις του προϋπολογισμού Δημοσίων Επενδύσεων του Π.Κ., οικον. έτους 2018 (**ΣΑΕ 2014ΣΕ54600012**).

Η προμήθεια πραγματοποιείται με την διαδικασία της απ’ ευθείας ανάθεσης, σύμφωνα με τα οριζόμενα στην 738η/Οικον.31/06-12-2011 συνεδρία του Πρυτανικού Συμβουλίου, και τις διατάξεις του άρθρου 118 παρ. 1 έως και 4 του Ν. 4412/2016 (ΦΕΚ τ.Α΄147) με προσαρμογή στις Οδηγίες 2014/24/ΕΕ & 2014/25/ΕΕ.

Κριτήριο **κατακύρωσης** είναι η πλέον συμφέρουσα από οικονομική άποψη προσφορά, μόνο βάσει τιμής, για το σύνολο των εργασιών και υλικών.

Ακολουθεί Τεχνική περιγραφή/προδιαγραφές, Ειδικοί όροι συμμετοχής & Φύλλο οικονομικής προσφοράς.

Η παρούσα Πρόσκληση **να αναρτηθεί** στο ΚΗΜΔΗΣ και στην ιστοσελίδα του Παν/μίου Κρήτης ([www.uoc.gr](http://www.uoc.gr)).

**Ο Αντιπρύτανης**

**Οικονομικού Προγραμματισμού Υποδομών & Ανάπτυξης**

**του Πανεπιστημίου Κρήτης**

**ΠΑΝΑΓΙΩΤΗΣ ΤΣΑΚΑΛΙΔΗΣ**

**Τεχνική Περιγραφή και Προδιαγραφές**

**προμήθειας υλικών και εργασιών για την αντικατάσταση των πολυκαρβονικών φύλλων και τη συντήρηση του μεταλλικού στεγάστρου της εισόδου της Βιβλιοθήκης, με νέα συμπαγή εξηλασμένα ακρυλικά φύλλα (πλεξιγκλάς), υψηλής αντοχής, πάχους 10mm τουλάχιστον, γαλακτώδους απόχρωσης, στην Πανεπιστημιούπολη Ρεθύμνου στου Γάλλου.**

1. **ΠΙΣΤΟΠΟΙΗΣΕΙΣ**

Τα νέα συμπαγή εξηλασμένα ακρυλικά φύλλα (πλέξιγκλας), θα είναι υψηλής αντοχής, πάχους 10mm τουλάχιστον, γαλακτώδους απόχρωσης.

Το εργοστάσιο παραγωγής θα διαθέτει πιστοποίηση ISO 9001:2008 ή νεότερο για την διαχείριση ποιότητας, ISO14001:2004 ή νεότερο για την περιβαλλοντική διαχείριση και η μεταφορά των φύλλων θα γίνεται σύμφωνα με το πρότυπο ISO 7823-1. Επίσης το υλικό πλεξιγκλάς πρέπει να διαθέτει πιστοποίηση CE.

Το εργοστάσιο παραγωγής των χρωμάτων και υλικών συντήρησης, θα διαθέτει πιστοποίηση ISO 9001:2008 ή νεότερο για την διαχείριση ποιότητας, ISO14001:2004 ή νεότερο για την περιβαλλοντική διαχείριση.

1. **ΕΡΓΑΣΙΕΣ**

Η εργασία περιλαμβάνει την αποξήλωση του υφισταμένων φθαρμένων πολυκαρβονικών φύλλων του μεταλλικού στεγάστρου της εισόδου της Βιβλιοθήκης. Μετά την αποξήλωση των φύλλων θα γίνει η μεταφορά τους σε χώρο που θα υποδείξει η υπηρεσία.

Αμέσως μετά θα πραγματοποιηθούν οι παρακάτω εργασίες συντήρησης του μεταλλικού στεγάστρου όπως αυτές αναφέρονται παρακάτω:

• Ανακαίνιση βαφής μεταλλικού στεγάστρου έως 3,80μ ύψους επί τόπου του έργου. Στην τιμή μονάδας περιλαμβάνονται:

• Η απασχόληση του προσωπικού, εξοπλισμού και μέσων που απαιτούνται για την εκτέλεση των εργασιών.

• Η προμήθεια και προσκόμιση επί τόπου των απαιτουμένων υλικών καθαρισμού και βαφής.

• Η αφαίρεση επικολλημένων αφισών και η απόξεση των παλαιών χρωμάτων με συρματόβουρτσα, τροχό ή φλόγιστρο ή μεταλλοβολή.

• Η αποκατάσταση φθορών του υφισταμένου γαλβανίσματος με υλικό ψυχρού γαλβανίσματος.

• Η εφαρμογή διπλής στρώσης αντισκωριακού υποστρώματος (rust primer).

• Η εφαρμογή τελικής βαφής με χρώμα εποξειδικής βάσεως, υψηλής αντοχής σε UV ακτινοβολία, με συνολικό πάχος ξηρού υμένα τουλάχιστον 120 μm.

Τελειώνοντας τις εργασίες συντήρησης θα γίνει η τοποθέτηση των υπό προμήθεια φύλλων πλεξιγκλάς.

**ΕΙΔΙΚΟΙ ΟΡΟΙ**

1. Δικαίωμα συμμετοχής στο διαγωνισμό, θα έχουν εταιρίες ή πρόσωπα που αποδεδειγμένα ασχολούνται με το αντικείμενο της διακήρυξης, Επιμελητηρίου επί ποινή αποκλεισμού (Τεχνικό, Νομαρχιακό ή Εμπορικό) με το οποίο θα πιστοποιείται η εγγραφή τους, το ειδικό επάγγελμά τους κατά την ημέρα διενέργειας του διαγωνισμού και ότι εξακολουθούν να παραμένουν και Βεβαίωση εγγραφής επί ποινή αποκλεισμού στα μητρώα κατασκευαστών (Μ.Ε.Κ. – ΜΕΕΠ ή νομαρχιακά) για την εκτέλεση των απαιτούμενων εργασιών. Στην περίπτωση εγγραφής μόνο στο εμπορικό επιμελητήριο απαραίτητη προϋπόθεση είναι η αναγραφή των ΚΑΔ των σχετικών υλικών και εργασιών που είναι ζητούμενα στην παρούσα.
2. Οι υποψήφιοι **επί ποινή αποκλεισμού**, θα προσκομίσουν αποδεικτικό φορολογικής και ασφαλιστικής ενημερότητας, και ποινικό μητρώο όλων των υπόχρεων αναλόγως την εταιρεία, τα αποδεικτικά έγγραφα νομιμοποίησης του προσφέροντος νομικού προσώπου (στοιχεία ταυτοποίησης σε περίπτωση φυσικού προσώπου και ιδρυτικό καταστατικό και τροποποιήσεις του σε περίπτωση νομικού προσώπου με εμφανή σημείωση του τελευταίου Δ.Σ. ή του Διαχειριστή - Νομίμου εκπροσώπου ανάλογα με τον τύπο της συμμετέχουσας εταιρείας) η ισχύς των οποίων πρέπει να καλύπτει την ημερομηνία διενέργειας του διαγωνισμού και παραστατικό εκπροσώπησης σε περίπτωση που συμμετέχουν με εκπρόσωπο.
3. Υπεύθυνη δήλωση του Ν.1599/1986 **επί ποινή αποκλεισμού** στην οποία θα αναφέρεται ότι ο υποψήφιος Ανάδοχος :

 α) αποδέχεται πλήρως όλους τους όρους της διακήρυξης και των παραρτημάτων της.

β) θα βεβαιώνει τη νομιμότητα και την καταλληλότητα του προσωπικού που απασχολεί για την εκτέλεση των εργασιών και ότι θα έχει την αποκλειστική ευθύνη για την τήρηση των απαιτούμενων μέτρων για την ασφάλεια και υγιεινή του προσωπικού του και την ύπαρξη καταλλήλων Μέσων Ατομικής Προστασίας και εργαλείων και φέρει ακέραια την ευθύνη για τυχόν ατύχημα του προσωπικού.

γ) είναι ο μοναδικός υπεύθυνος και υπόχρεος για την αποζημίωση οποιουδήποτε και για κάθε φύσεως και είδους ζημιές που τυχόν υποστεί από πράξεις ή παραλείψεις του ιδίου ή και του προσωπικού του που θα χρησιμοποιήσει για την εκτέλεση των εργασιών. Η Υπηρεσία δε φέρει καμία αστική ή άλλη ευθύνη έναντι του προσωπικού που θα απασχοληθεί για την εκτέλεση των εργασιών.

δ) αναλαμβάνει την υποχρέωση της πλήρους αποκατάστασης, όποιων ζημιών προκληθούν από υπαιτιότητά του ή όποιας βλάβης είναι συνέπεια πλημμελούς ελέγχου στο χώρο εκτέλεσης των εργασιών, με δικά του μέσα και προσωπικό και με δική του οικονομική επιβάρυνση.

ε) όλες οι εργασίες που θα εκτελεστούν θα είναι σύμφωνες με τους διεθνείς και ελληνικούς κανονισμούς και όλα τα υλικά και ο τεχνικός εξοπλισμός που θα χρησιμοποιηθεί θα πρέπει να είναι αρίστης ποιότητας, να διαθέτουν πιστοποιητικά γνησιότητας και καταλληλότητας εγκεκριμένα από τους αρμόδιους φορείς (Υπουργείο Εμπορίου κλπ) και σύμφωνα με τις διεθνείς και ελληνικές τυποποιήσεις και προδιαγραφές

στ) αναλαμβάνει την αποκατάσταση της καλής λειτουργίας της προμήθειας και συντήρησης του μεταλλικού στεγάστρου και τα φύλλων πλεξιγκλάς για δύο (2) έτη, στα οποία θα αποκαθιστά οποιαδήποτε αστοχία των παραπάνω.

1. Κλειστός φάκελος με την ένδειξη «ΤΕΧΝΙΚΗ ΠΡΟΣΦΟΡΑ» ο οποίος θα περιλαμβάνει **επί ποινής αποκλεισμού** :

Τεχνική περιγραφή των ζητουμένων ειδών (ακριβής αναφορά στα είδη που θα χρησιμοποιηθούν) και εργασιών, προσκόμιση των εγγράφων – πιστοποιητικών που απαιτούνται.

Να ληφθεί σοβαρά υπόψη των υποψηφίων ότι σε περίπτωση που δεν προσδιορίζονται τα είδη, δεν αναγράφονται οι παραπομπές ή δεν προσκομίζονται τα απαντητικά έγγραφα **η προσφορά θα θεωρηθεί ασαφής και θα απορρίπτεται.**

**Επισημαίνεται ότι τα έγγραφα, πιστοποιητικά θα γίνονται δεκτά στην Ελληνική ή Αγγλική γλώσσα.**

Επίσης σημειώνεται ότι επί ποινής απόρριψης στον φάκελο αυτό δεν μπορεί να περιλαμβάνονται οικονομικά στοιχεία της προσφοράς.

1. Κλειστός φάκελος με την ένδειξη «ΟΙΚΟΝΟΜΙΚΗ ΠΡΟΣΦΟΡΑ» **επί ποινή αποκλεισμού** ο οποίος περιλαμβάνει εις διπλούν και επί ποινής απόρριψης συμπληρωμένο το ΦΥΛΛΟ ΟΙΚΟΝΟΜΙΚΗΣ ΠΡΟΣΦΟΡΑΣ όπως δίνεται παρακάτω στον πίνακα.

|  |
| --- |
| **ΦΥΛΛΟ ΟΙΚΟΝΟΜΙΚΗΣ ΠΡΟΣΦΟΡΑΣ** |
|  |

|  |  |  |  |  |
| --- | --- | --- | --- | --- |
| α/α | Τύπος  | Ποσότητα (τμχ) | Τιμή (€) | Συνολικό Κόστος (€) |
| 1 | **Προμήθεια υλικών και εργασιών για την αντικατάσταση των πολυκαρβονικών φύλλων και συντήρηση του μεταλλικού στεγάστρου της εισόδου της Βιβλιοθήκης, με νέα συμπαγή εξηλασμένα ακρυλικά φύλλα (πλέξιγκλας), υψηλής αντοχής, πάχους 10mm τουλάχιστον, γαλακτώδους απόχρωσης, στην Πανεπιστημιούπολη Ρεθύμνου στου Γάλλου** | 1 |  |  |
| ΣΥΝΟΛΟ |  |
| ΦΠΑ 24% |  |
| ΤΕΛΙΚΟ ΚΟΣΤΟΣ |  |

1. Ο χρόνος **παράδοσης των ειδών και εργασιών** ορίζεται σε ενενήντα (90) ημερολογιακές ημέρες από την υπογραφή της Σύμβασης.
2. Ο χρόνος ισχύος των προσφορών είναι **120 ημέρες από την επομένη ημέρα του διαγωνισμού**
3. Εγγυήσεις

Α) Απαιτείται εγγυητική επιστολή συμμετοχής. Οι υποψήφιοι ανάδοχοι θα πρέπει επί ποινή αποκλεισμού να προσκομίσουν Εγγυητική επιστολή συμμετοχής: Η εγγύηση αυτή εκδίδεται υπέρ του συμμετέχοντος για ποσό που αντιστοιχεί σε ποσοστό 2% της προεκτιμώμενης αξίας της σύμβασης εκτός ΦΠΑ.

Η εγγύηση πρέπει να ισχύει τουλάχιστον επί ένα μήνα μετά τη λήξη του χρόνου ισχύος της προσφοράς που ζητά η πρόσκληση.

Β) Απαιτείται εγγυητική επιστολή καλής εκτέλεσης. Μετά την κατακύρωση, ο Ανάδοχος θα πρέπει να προσκομίσει εγγυητική επιστολή καλής εκτέλεσης το ύψος της οποίας καθορίζεται σε ποσοστό 5% επί της αξίας της σύμβασης χωρίς να υπολογίζεται ο ΦΠΑ. Η εγγύηση καλής εκτέλεσης θα έχει διάρκεια 120 ημερών από την υπογραφή της σύμβασης (Ν. 4412/2016 άρθρο 72).

Γ) Απαιτείται εγγυητική επιστολή καλής λειτουργίας. Μετά την οριστική παραλαβή των υλικών και πριν την λήξη της εγγυητικής επιστολής καλής εκτέλεσης, ο Ανάδοχος θα πρέπει κατά την επιστροφή της εγγυητικής επιστολής καλής εκτέλεσης να προσκομίσει εγγυητική επιστολή καλής λειτουργίας, το ύψος της οποίας καθορίζεται στο ποσό των 1.000,00€ και η διάρκειά της σε δύο (2) έτη από την ημερομηνία έκδοσής της (Ν. 4412/2016 άρθρο 72 παρ. 2).